title: Rhinolophus euryale
text: O murciacalo chato nabesaire u murciacalo de ferratura nabesaire (Rhinolophus euryale (Blasius, 1853)) ye una especie de mamifero d'a orden d'os Chiroptera y familia Rhinolophidae que se troba en a rechión mediterrania y a peninsula balcanica, asinas como en partis d'Italia.
  
  O tozuelo y lo cuerpo per un_regular miden entre 43 y 58 mm, con una coda de 22 a 30 mm. A envergadura de R. euryale ye d'entre 300 y 320 mm, con un peso estandard entre 8 y 17,5 gramos. Lo pelache ye molsudo, con una base grisa clara. Lo costau dorsal ye griso-marrón, a vegadas con un liuchero tinte royisco, mientres que lo costau ventral ye griso-blanco u amariello-blanco.
  
  Sale d'o cubillar quan ya ye fosco y vuela a ran de solero, estregando a vechetación.
  
  Forma agrupacions de quantos cients d'individuos, que s'amagan en as partis mas fundas d'as espelungas, an as variacions de temperatura son tasament marcadas.
  
  A vegadas convive con atras especies de murciacalos, sía d'o mesmo chenero u d'unatro diferent.
  
  S'alimenta de palometas y atros insectos chicotz.
  
  Subespecies 
    R. e. euryale, Blasius (1853).
    R. e. judaicus, K.Andersen y Matschie (1904).
  
  Referencias
  
  Vinclos externos 
  
  Rhinolophus
  Mamiferos presents en Aragón